CELEX: 62014TN0782
Language: hr
Date: 2014-11-24 00:00:00
Title: Predmet T-782/14 P: Žalba koju je 24. studenoga 2014. podnio DF protiv presude Službeničkog suda od 1. listopada 2014. u predmetu F-91/13, DF protiv Komisije

16.3.2015   
            
            
               HR
            
            
               Službeni list Europske unije
            
            
               C 89/28
            
         Žalba koju je 24. studenoga 2014. podnio DF protiv presude Službeničkog suda od 1. listopada 2014. u predmetu F-91/13, DF protiv Komisije
   (Predmet T-782/14 P)
   (2015/C 089/34)
   Jezik postupka: engleski
   
      Stranke
   
   
      Žalitelj: DF (Bruxelles, Belgija) (zastupnik: A. von Zwehl, odvjetnik)
   
      Druga stranka u postupku: Europska komisija
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine presudu Službeničkog suda (treće vijeće) od 1. listopada 2014. u predmetu F-91/13, DF/Komisija, u dijelu u kojem je odbijena tužba žalitelja;
            
         
               —
            
            
               poništi odluku Komisije od 20. prosinca 2012.;
            
         
               —
            
            
               naloži Komisiji da žalitelju nadoknadi već vraćene iznose, uvećane za zatezne kamate izračunate po referentnoj stopi Europske središnje banke uvećanoj za dva boda; i
            
         
               —
            
            
               naloži Komisiji snošenje svih troškova.
            
         
      Žalbeni razlozi i glavni argumenti
   
   U prilog osnovanosti svoje žalbe žalitelj ističe tri žalbena razloga.
   
               1.
            
            
               Prvim žalbenim razlogom ističe se povreda članka 85. Pravilnika o osoblju i načela pravne sigurnosti s obzirom da je Službenički sud, u skladu s relevantnom sudskom praksom, trebao zaključiti kako se ne može razumno smatrati da je jedno ili drugo od dva moguća tumačenja članka 4. stavka 1. točke (b) Priloga VII Pravilniku o osoblju, odnosno pitanje završava li referentno razdoblje od 10 godina prvotnim ulaskom u službu ili ulaskom u službu pri tijelu za upućivanje, u tolikoj mjeri očito neosnovano da se primjenjuje članak 85.;
            
         
               2.
            
            
               Drugim žalbenim razlogom navodi se povreda načela nediskriminacije i članka 19. UEU-a koja se sastoji u tome što je zbog primjene različitih i neusklađenih odredbi nacionalnog prava i prava Unije o stjecanju bez osnove žalitelj diskriminiran u odnosu na situaciju u kojoj se primjenjuje samo nacionalni pravni sustav, jer mu nije dozvoljeno protiv Komisije istaknuti činjenicu da stjecanje više ne postoji;
            
         
               3.
            
            
               Trećim žalbenim razlogom navodi se izvanugovorna odgovornost Europske unije koja se sastoji u tome što je odluka da se prekomjerna isplata treba smatrati nezakonitom i kojom je žalitelju naloženo da Komisiji nadoknadi tu isplatu DF-u nanijela štetu.